  Григорий Фомин Анжелика Тихонова корреспондент 0+ 11-тӥ инвожое Камбарка ёросысь Шолья черкогуртын поръёслэн «Семык» XXVI элькун шулдыръяськонзы ортчоз. Со сярысь Удмуртиысь йӧскалык политикая министерстволэн пресс-службаез ивортӥз. Туэ шулдыръяськон Россиын Калыкъёслэн лулчеберет кылёсбурзылэн арез улсын ортчоз но сям-йылолъёсты утёнлы сӥземын луоз. Куноосты творчествоя коллективъёс шулдыртозы, егитъёслы пор шудонъёс ортчозы, Кибашлыослэн юртъёссылэн ужъёсынызы адӟытон-вузкарон ужалоз. Мылкыд карисьёс музей экспозициосын тодматскыны быгатозы, нош пиналъёс – шудон площадкаын шудыны. Вань люкаськемъёс понна сям-йылол нуназеян нерге радъялозы. Ужрад 11 часын кутскоз. Тодэ вайытом, 2022-тӥ арын удмуртъёслэн «Гербер» элькун шулдыръяськонзы 18-тӥ инвожое Пичи Пурга ёросын ортчоз. Нош бигеръёслэн «Сабантуй» элькун праздниксы 25-тӥ инвожое Можгаын луоз.  Тегъёс: Удмуртия Камбарка поръёс праздникъёс Лулчеберет йӧслыкъёс  